|  |
| --- |
|  **COMUNICAT DE PRESĂ** 19 IUNIE 2017 |

**CEA MAI MARE VALOARE A TRANZACȚIILOR DE PÂNĂ ACUM A FOST ÎNREGISTRATĂ ÎN LUNA MAI A COMPETIȚIEI LEII BVB**

Dan Groza din Cluj-Napoca a câștigat pentru a doua oară premiul I în competiția [Leii BVB](http://www.leiibvb.ro), un city break de 3 zile la Londra, Milano sau Praga, premiu oferit de [Paravion](http://www.paravion.ro/). Al doilea loc i-a revenit lui Gheorghe Țuțuianu din București, care a câștigat un smartwatch [Fitbit](https://www.istyle.eu/ro/brands/fitbit.html), oferit de Fitbit și [iStyle Retail](http://www.istyle.eu/ro/).

Mai a fost luna cea mai activă până în prezent, cu peste 3.500 de tranzacții înregistrate șio valoare estimată a tranzacțiilor de 27 milioane lei. Astfel, de la începutul competiției au fost înregistrate peste 11.000 de tranzacții pe [www.leiibvb.ro](http://www.leiibvb.ro), cu o valoare totală de aproximativ **75 milioane lei**.

Competiția Leii BVB este organizată cu scopul de a implica și a răsplăti investitorii individuali care tranzacționează activ la BVB. A patra extragere din competiția Leii BVB, aferentă tranzacțiilor pentru luna mai, a fost organizată în data de 6 iunie și transmisă live pe pagina de Facebook a Bursei de Valori București.

Dan Groza, 36 de ani, a câștigat un city break în valoare de 1.000 de euro. Este a doua oară când Dan Groza a câștigat primul premiu în competiție, după ce anterior, la tragerea la sorți pentru tranzacțiile realizate în cursul lunii martie, a ocupat tot primul loc. Tranzacția câștigătoare a lunii mai a fost efectuată cu titlurile SIF Moldova ([SIF2](http://bvb.ro/FinancialInstruments/Details/FinancialInstrumentsDetails.aspx?s=SIF2)) prin intermediul [BT Capital Partners](http://btcapitalpartners.ro/). Dan Groza este antreprenor și investitor pe piața românească de capital încă din anul 2005.

„Pe termen lung, doar cine investește poate să câștige. Așadar, îi încurajez și pe alți investitori să participe la Leii BVB,” a spus Dan Groza.

Câștigătorul locului secund este Gheorghe Țuțuianu (71 de ani), care a câștigat un smartwatch [Fitbit](https://www.istyle.eu/ro/brands/fitbit.html) Blaze Series oferit de Fitbit și [iStyle Retail](http://www.istyle.eu/ro/), cel mai mare lanț de magazine Apple Premium Reseller din Europa Centrală și de Est. El a tranzacționat acțiuni OMV Petrom ([SNP](http://bvb.ro/FinancialInstruments/Details/FinancialInstrumentsDetails.aspx?s=SNP)), prin intermediul casei de brokeraj [Prime Transaction](https://www.primet.ro/). Gheorghe Țuțuianu este pensionar și investește pe piața de capital din România din anul 2012.

„Investesc în companii din sectoarele financiar, bancar, energetic și de utilități. Cred că discuția cu brokerul este întotdeauna benefică, în special pentru investitorii începători. De asemenea, pe aceștia îi îndemn să înceapă cu o sumă modică. Mai departe, trebuie să își construiască o strategie proprie de investiții și să o respecte cu foarte mare disciplină și rigurozitate,” spune Gheorghe Țuțuianu.

Leii BVB a început în februarie și se va încheia în noiembrie 2017. În cele 10 luni de concurs, investitorii care au realizat minim o tranzacție și au înregistrat-o pe [www.leiibvb.ro](http://www.leiibvb.ro) vor putea participa la extragerile lunare în care pot câștiga drept premiu un city break într-un oraș faimos din Europa sau smartwatch-uri Fitbit.

Principalele reguli ale competiției „Leii BVB” sunt:

* Participarea este gratuită și se adresează investitorilor individuali care au minim 18 ani
* Competiția este deschisă tuturor investitorilor individuali care tranzacționează pe una din piețele Bursei de Valori București
* Toate tranzacțiile sunt eligibile pentru extragere și nu există nicio valoare minimă a investiției
* Un investitor individual poate să înregistreze maxim 100 de tranzacții în fiecare lună
* Extragerea este aleatorie. 150 de tranzacții vor fi extrase aleatoriu, iar tranzacția cu cea mai mare valoare va fi declarată câștigătoare
* Toți investitorii trebuie să își înregistreze tranzacția completând formularul de pe site-ul [www.leii-bvb.ro](http://www.leii-bvb.ro)

Următoarea extragere pentru tranzacțiile înregistrate în luna iunie va avea loc în data de 4 iulie, iar premiile sunt: un city break de 3 zile la Frankfurt, Munchen sau Berlin și un smartwatch Fitbit Blaze. Tranzacțiile realizate în luna iunie pot fi înregistrate până în data de 1 iulie, ora 23:59:59, pe website-ul [www.leiibvb.ro](http://www.leiibvb.ro).

**Despre Paravion**

*Paravion este cea mai mare agenție de turism online din România, care operează pe mai multe piețe din Europa de Est și în Turcia, oferind servicii precum rezervări de bilete de avion, vacanțe, închirieri auto și hotel. Website-ul beneficiază de un call center disponibil 24 de ore din 24, precum și de soluții de securitate dezvoltate de Zitec și PayU. Rezervă-ți următoarea călătorie acum:* [*www.paravion.ro*](http://www.paravion.ro)*!*

**Despre Fitbit**

*Fitbit este cunoscut pentru dispozitivele sale de monitorizare a activității, device-uri wireless de purtat care măsoară date precum numărul de pași făcuți, ritmul cardiac, calitatea somnului, trepte urcate și alte valori metrice personale implicate, precum și smartwatch-uri. Pentru câștigătorii tragerilor la sorți lunare Leii BVB, Fitbit oferă Fitbit Blaze - un smartwatch inovator care oferă o îmbunătățire a activităților de fitness oferind funcția de monitorizare a bătăilor inimii fără a avea o bandă inconfortabilă care să îți cuprindă pieptul. Află mai multe despre produsele Fitbit pe:* [*www.fitbit.com*](http://www.fitbit.com)*!*

**Despre iStyle Retail**

*iSTYLE Retail este cel mai mare lanț de magazine Apple Premium Reseller din Centrul și Estul Europei. Prin intermediul celor 22 de magazine retail și online, iSTYLE Retail oferă gama completă de Mac, iPad, iPod, iPhone și Apple TV, împreună cu un portofoliu impresionant, dar atent selecționat, de accesorii și software. Află mai multe despre iSTYLE pe:* [*www.istyle.eu*](http://www.istyle.eu)*!*